
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1264 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση συμβάσεων μίσθωσης έργου στο ΝΠΔΔ «Ενι¬ 
αίος Φορέας ΚΑΠΗ», Δ. Χαϊδαρίου. 

Έγκριση συμβάσεων μίσθωσης έργου στο ΝΠΔΔ «Πνευ¬ 
ματικό Κέντρο» Δ. Χαϊδαρίου. 

Έγκριση Πρόσληψης προσωπικού με Σύμβαση μίσθω¬ 
σης έργου στον Μουσικό Όμιλο Δήμου Μεγαρέων 

Ν. Αττικής. 

Έγκριση Πρόσληψης προσωπικού με Σύμβαση μίσθω¬ 
σης έργου στο Δήμο Φυλής Ν. Αττικής. 

Πρόσληψη προσωπικού με σύμβαση μίσθωσης έργου 

στην ΔΕΥΑ Γιαννιτσών. 

Λήψη απόφασης επί της προηγούμενης γνωστοποίη¬ 
σης, κατά το άρθρο 4β ν. 703/1977, ως ισχύει, της 
απόκτησης από τη ΔΕΛΤΑ ΣΥΜΜΕΤΟΧΩΝ ΑΈ και 
τη θυγατρική της, ΕΥΡΩΤΡΟΦΕΣ ΕΛΛΑΣ ΑΒΕΕ, του 
βιομηχανικού κλάδου παραγωγής και του σήματος 
του γάλακτος «ΒΛΑΧΑΣ», του ομίλου ΝΕδΤΙΕ 6 

ΑΠΟΦΑΣΕΙ Σ 

Αριθμ. 43237 (1) 

Έγκριση συμβάσεων μίσθωσης έργου στο ΝΠΔΔ «Ενιαί¬ 
ος Φορέας ΚΑΠΗ», Δ. Χαϊδαρίου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, οργάνωση, 
στελέχωση Περιφέρειας, ρύθμιση θεμάτων για την τοπική 
αυτοδιοίκηση και άλλες διατάξεις» (ΦΕΚ Α' 107). 

2. Τις διατάξεις του άρθρου 6 του ν. 2527/1997 «Τροπο¬ 
ποίηση και συμπλήρωση διατάξεων του ν. 2190/1994 και 
άλλες διατάξεις» (ΦΕΚ 206/Α78.10.1997). 

3. Την υπ’ αριθμ. 27954/16.5.2006 εισηγητική μας έκθε¬ 
ση. 

4. Το υπ' αριθμ. οικ. 37478/12.7.2006 έγγραφο του ΥΠ.ΕΣ. 
ΔΔΑ., με το οποίο μας γνωρίζει την ΔΙΠΠ/Φ.ΕΓΚΡ.1/143/784 
4/24.5.2005 απόφαση της επιτροπής του άρθρου 2 παρ. 1 
της ΤΤΥΣ 55/1998, με το οποίο εγκρίθηκαν για τους Ο.Τ.Α. 
α' βαθμού συμβάσεις μίσθωσης έργου για ένα έτος, υπό 
την απαραίτητη προϋπόθεση τήρησης των διατάξεων τον 
άρθρου 6 του ν. 2527/1997, που ορίζουν μεταξύ άλλων ότι 
το προς ανάθεση έργο δεν πρέπει να ανάγεται στα συνή¬ 
θη καθήκοντα των υπαλλήλων των οικείων φορέων. 

5. Την υπ’ αριθμ. 4/2006 απόφαση του Διοικητικού Συμ- 

βουλίου του ΝΠΔΔ «Ενιαίος Φορέας ΚΑΠΗ» Δ. Χαϊδαρίου, 
περί έγκρισης πρόσληψης δύο (2) ατόμων με συμβάσεις 
μίσθωσης έργου για το οικονομικό έτος 2006. 

6. Τη γνωμοδότηση του Νομικού Συμβούλου του Δήμου 
Χαϊδαρίου, αποφασίζουμε: 

1 Εγκρίνουμε την πρόσληψη με σύμβαση μίσθωσης έργου 
δύο (2) ατόμων διαφόρων ειδικοτήτων για το χρονικό διά- 

2 στημα ενός έτους, σύμφωνα με όσα διαλαμβάνονται στην 
υπ’ αριθμ. 4/2006 απόφαση του Διοικητικού Συμβουλίου 
του ΝΠΔΔ «Ενιαίος Φορέας ΚΑΠΗ» Δ. Χαϊδαρίου, υπό την 

3 προϋπόθεση τήρησης των διατάξεων του άρθρου 6 του 
ν. 2527/1997 ως εξής: 

4 ·Ένα (1) γιατρό, αντικείμενο του έργου του θα είναι η 
συντσγογράφηση και η εξέταση των μελών του ΚΑΠΗ. 

5 ·Ένα (1) Δάσκαλο χορού, για την ομάδα χορευτικού, 
ο οποίος θα παραδίδει μαθήματα παραδοσιακών χορών 
στα μέλη του ΚΑΠΗ. 

Η δαπάνη για την αμοιβή τους που προκαλείται από την 
ανωτέρω απόφαση έχει προβλεφθεί και θα ανέλθει στο 
ποσό των 12.000,00 € για τον γιατρό σε βάρους του Κ.Α. 
00/6117, στο ποσό των 3.600,00 € για τον δάσκαλο χορού, 
στο ποσό των 1.000,00€ και θα βαρύνει τον προϋπολογι¬ 
σμό του ΝΠΔΔ «Ενιαίος Φορέας ΚΑΠΗ» Δ. Χαϊδαρίου για 
το οικονομικό έτος 2006. 

Σε περίπτωση που οι ανάγκες έχουν καλυφθεί σε προ¬ 
σωπικό είτε με μετάταξη είτε με πρόσληψη μόνιμου προ¬ 
σωπικού παρακαλούμε να ενημερώσετε απευθείας το 
ΥΠΈΣ.Δ.Δ.&Α. εντός πέντε (5) ήμερων από την λήψη της 
παρούσας απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Αυγούστου 2006 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

-♦- 

Αριθμ. οικ. 43339 (2) 

Έγκριση συμβάσεων μίσθωσης έργου στο ΝΠΔΔ «Πνευ¬ 
ματικό Κέντρο» Δ. Χαϊδαρίου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξεις του ν. 2503/1997 «Διοίκηση, οργάνωση, 
στελέχωση Περιφέρειας, ρύθμιση θεμάτων για την τοπική 
αυτοδιοίκηση και άλλες διατάξεις» (ΦΕΚ Α' 107). 

2. Τις διατάξεις του άρθρου 6 του ν. 2527/1997 «Τροπο¬ 
ποίηση και συμπλήρωση διατάξεων του Ν. 2190/1994 και 
άλλες διατάξεις» (ΦΕΚ 206/Α'/8.10.1997). 

3. Την υπ’ αριθμ. 27954/16.5.2006 εισηγητική μας έκθε¬ 
ση. 

4. Το υπ’ αριθμ. οικ. 37478/12.7.2006 έγγραφο του 
ΥΠ.ΕΣ.Δ.Δ.Α., με το οποίο μας γνωρίζει την ΔΙΠΠ/Φ.ΕΓΚΡ. 
1/143/7844/24.5.2005 απόφαση της επιτροπής του άρθρου 
2 παρ. 1 της ΠΥΣ 55/1998, με το οποίο εγκρίθηκαν για 
τους Ο.Τ.Α. α’ βαθμού συμβάσεις μίσθωσης έργου για 
ένα έτος, υπό την απαραίτητη προϋπόθεση τήρησης των 
διατάξεων του άρθρου 6 του ν. 2527/1997, που ορίζουν 
μεταξύ άλλων ότι το προς ανάθεση έργο δεν πρέπει να 
ανάγεται στα συνήθη καθήκοντα των υπαλλήλων των 
οικείων φορέων. 

5. Την υπ’ αριθμ. 4/2006 απόφαση του Διοικητικού Συμ¬ 
βουλίου του ΝΠΔΔ «Πνευματικό Κέντρο» Δ. Χαϊδαρίου, 
περί έγκρισης πρόσληψης πενήντα τεσσάρων (54) ατόμων 
με συμβάσεις μίσθωσης έργου για το οικονομικό έτος 
2006. 

6. Τη γνωμοδότηση του Νομικού Συμβούλου του Δήμου 
Χαϊδαρίου, αποφασίζουμε: 

Εγκρίνουμε την πρόσληψη με σύμβαση μίσθωσης έρ¬ 
γου είκοσι έξι (26) ατόμων διαφόρων ειδικοτήτων για το 
χρονικό διάστημα ενός έτους, σύμφωνα με όσα διαλαμ¬ 
βάνονται στην υπ’ αριθμ. 4/2006 απόφαση του Διοικητικού 
Συμβουλίου του ΝΠΔΔ «Πνευματικό Κέντρο» Δ. Χαϊδαρίου, 
υπό την προϋπόθεση τήρησης των διατάξεων του άρθρου 
6 του ν. 2527/1997 ως εξής: 

• Επτά (7) δασκάλους εικαστικών και εφαρμοσμένων τε¬ 
χνών, για την διδασκαλία μαθημάτων ζωγραφικής, ελευθέ¬ 
ρου σχεδίου, ξυλογλυπτικής, χειροτεχνίας, φωτογραφίας, 
κεραμικής, ψηφιδωτού, κοσμήματος, αγιογραφίας. 

• Δεκατρείς (13) δασκάλους κλασικής μουσικής παιδεί¬ 
ας για διδασκαλία ατομικών μαθημάτων, για την διδα¬ 
σκαλία των ατομικών μαθημάτων στα διάφορα όργανα 
και των θεωρητικών μαθημάτων μουσικής, όπως κλασική 
και ηλεκτρική κιθάρα, αρμόνιο, πιάνο, ηλεκτρικό μπάσο, 
κρουστά, παιδική χορωδία, χορωδία ενηλίκων, πνευστά, 
ακορντεόν, καθώς επίσης και μουσικοκινητική αγωγή για 
παιδιά προσχολικής ηλικίας. 

• Ένα (1) δάσκαλο για τη διδασκαλία λατινοαμερικάνι- 
κων και ευρωπαϊκών χορών. 

• Τέσσερις (4) δασκάλους παραδοσιακών οργάνων, για 
την εξειδικευμένη διδασκαλία παραδοσιακής και βυζα¬ 
ντινής μουσικής, όπως εκμάθηση μπουζουκιού, βιολιού, 
ούτι, λύρα, τζουράς, κλαρίνο, παραδοσιακά κρουστά και 
διδασκαλία βυζαντινής χορωδίας. 

•Ένα (1) δάσκαλο (παραδοσιακών χορών), για την διδα¬ 
σκαλία των παραδοσιακών χορών από όλα τα γεωγραφικά 
διαμερίσματα της Ελλάδας στα ανάλογα τμήματα και 
εκμάθηση λαογραφίας και ενδυματολογίας σε συνδυασμό 
με την κινητική και ρυθμική αγωγή έτσι όπως υποδηλώ¬ 
νονται από την παράδοση του τόπου μας. 

Η δαπάνη που θα προκληθεί από την ανωτέρω απόφαση 
έχει προβλεφθεί σε βάρος του ΚΑ 15/6041 του προϋπο¬ 
λογισμού του ΝΠΔΔ «Πνευματικό Κέντρο» Δ. Χαϊδαρίου 
για το οικονομικό έτος 2006. 

Σε περίπτωση που οι ανάγκες έχουν καλυφθεί σε προ¬ 
σωπικό είτε με μετάταξη είτε με πρόσληψη μόνιμου προ¬ 
σωπικού παρακαλούμε να ενημερώσετε απευθείας το 
ΥΠ.ΕΣ.Δ.Δ.&Α, εντός πέντε (5) ημερών από την λήψη της 
παρούσας απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Αυγούστου 2006 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 


Αριθμ. 7714 (3) 

Έγκριση Πρόσληψης προσωπικού με Σύμβαση μίσθωσης 
έργου στον Μουσικό Ομιλο Δήμου Μεγαρέων Ν. Ατ¬ 
τικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις της παρ. 2 του άρθρου 1 του ν. 2503/ 1997 
«Διοίκηση, Οργάνωση, Στελέχωση της Περιφέρειας, ρύθμιση 
θεμάτων για την Τοπική Αυτοδιοίκηση και άλλες διατάξεις». 

2. Τις διατάξεις του ν. 1735/1987 όπως τροποποιήθηκαν 
και συμπληρώθηκαν με τις διατάξεις του άρθρου 6 του 
ν. 2527/1997 «Συμιβάσεις μίσθωσης έργου». 

3. Την εισήγηση του Γ ενικού Γ ραμματέα Περιφέρειας υπ’ 
αριθμ. 2037/9.3.2006 για την έγκριση πρόσληψης προσω¬ 
πικού με σύμβαση μίσθωσης έργου στον Μουσικό Όμιλο 
Δήμου Μεγαρέων. 

4. Το υπ’ αριθμ. οικ. 37478/12.7.2006 έγγραφο του ΥΠ.ΕΣ. 
Δ.Δ.Α. με το οποίο μας γνωρίζει την υπ’ αριθμ. ΔΙΠΠ/Φ.ΕΓΚΡ. 
1/272/12074/26.6.2006 απόφαση της Επιτροπής του άρ¬ 
θρου 2 παρ. 1 της υπ’ αριθμ. 55/98 ΠΥΣ και την υπ’ αριθμ. 
34047/7.7.2006 απόφαση κατανομής του Υφυπουργού 
Εσωτερικών, Δημόσιας Διοίκησης και Αποκέντρωσης με 
τις οποίες εγκρίθηκαν για τους ΟΤΑ Περιφέρειας Αττικής 
Συμβάσεις μίσθωσης έργου για ένα (1) έτος. 

5. Την αριθ. οικ. 16978/12.11.2003 απόφαση του Γενικού 
Γ ραμματέα της Περιφέρειας Αττικής, περί μεταβίβασης 
αρμοδιοτήτων και εξουσίας υπογραφής «ΜΕ ΕΝΤΟΛΗ ΓΕ¬ 
ΝΙΚΟΥ ΓΡΑΜΜΑΤΕΑ» αποφάσεων, εγγράφων και άλλων 
πράξεων στο Γ ενικό Δ/ντή Περιφέρειας, στους Προϊστα¬ 
μένους των Διευθύνσεων Αυτοδιοίκησης - Αποκέντρωσης 
Τοπικής Αυτοδ/σης & Δ/σης Αν. Αττικής - Δυτ. Αττικής - 
Πειραιώς και στους Προϊσταμένους των Τμημάτων των Δι¬ 
ευθύνσεων αυτών (ΦΕΚ δημοσίευσης 1693/Β718.11.2003). 

6. Την από 21.2.2006, βεβαίωση του Δικηγόρου Μεγάρων 
Ιωάννη Δ. Οικονομόπουλου. 

7. Από τις διατάξεις αυτής της απόφασης προκαλείται 
δαπάνη ύψους 20.000,00 € ΚΑ 10.611.0001, αποφασίζουμε: 

Εγκρίνουμε την πρόσληψη προσωπικού με σύμβαση 
μίσθωσης έργου διάρκειας ενός (1) έτους στον Μουσικό 
Όμιλο Δήμου Μεγαρέων, σύμφωνα με την υπ’ αριθμ. 9/2006 
απόφαση Διοικητικού Συμβουλίου του Μουσικού Ομίλου 


Δήμου Μεγαρέων, ως κατωτέρω: 

Α/Α ΕΙΔΙΚΟΤΗΤΑ ΘΕΣΕΙΣ 

1. ΜΟΥΣΙΚΟΣ ΩΔΕΙΟΥ ΓΙΑ ΚΙΘΑΡΑ 1 

2. ΜΟΥΣΙΚΟΣ ΩΔΕΙΟΥ ΓΙΑ ΚΛΑΡΙΝΟ 1 

3. ΜΟΥΣΙΚΟΣ ΩΔΕΙΟΥ ΓΙΑ ΚΡΟΥΣΤΑ 1 

4. ΜΟΥΣΙΚΟΣ ΩΔΕΙΟΥ ΓΙΑ ΣΑΞΟΦΩΝΟ 1 

5. ΜΟΥΣΙΚΟΣ ΩΔΕΙΟΥ ΓΙΑ ΤΡΟΜΠΕΤΑ 1 

6. ΜΟΥΣΙΚΟΣ ΩΔΕΙΟΥ ΓΙΑ ΤΡΟΜΠΟΝΙ 1 

7. ΜΟΥΣΙΚΟΣ ΩΔΕΙΟΥ ΓΙΑ ΦΛΑΟΥΤΟ 1 

ΣΥΝΟΛΟ 7 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αιγάλεω, 18 Ιουλίου 2006 

Με εντολή Γ ενικού Γ ραμματέα Περιφέρειας 
Η Γ ενική Διευθύντρια 
ΑΙΚΑΤΕΡΙΝΗ ΓΙΑΒΑΣΗ 
-♦- 

Αριθμ. οικ. 7793 (4) 

Έγκριση Πρόσληψης προσωπικού με Σύμβαση μίσθω¬ 
σης έργου στο Δήμο Φυλής Ν. Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξεις της παρ. 2 του άρθρου 1 του ν. 2503/1997 «Δι- 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


16991 


οίκηση, Οργάνωση, Στελέχωση της Περιφέρειας, ρύθμιση θε¬ 
μάτων για την Τοπική Αυτοδιοίκηση και άλλες διατάξεις». 

2. Τις διατάξεις του ν. 1735/1987 όπως τροποποιήθηκαν 
και συμπληρώθηκαν με τις διατάξεις του άρθρου 6 του 
ν. 2527/1997 «Συμβάσεις μίσθωσης έργου». 

3. Την εισήγηση του Γενικού Γραμματέα Περιφέρειας υπ’ 
αριθμ. 2250/14.3.2006 για την έγκριση πρόσληψης προσωπι¬ 
κού με σύμβαση μίσθωσης έργου στο Δήμο Φυλής. 

4. Το υπ’ αριθμ. οικ. 37478/12.7.2006 έγγραφο του ΥΠ.ΕΣ. 
Δ.Δ.Α. με το οποίο μας γνωρίζει την υπ’ αριθμ. ΔΙΠΠ/ 
Φ.ΕΓΚΡ. 1/272/12074/26.6.2006 απόφαση της Επιτροπής του 
άρθρου 2 παρ. 1 της αριθμ. 55/98 ΠΥΣ και την υπ’ αριθμ. 
34047/7.7.2006 απόφαση κατανομής του Υφυπουργού 
Εσωτερικών, Δημόσιας Διοίκησης και Αποκέντρωσης με 
τις οποίες εγκρίθηκαν για τους ΟΤΑ Περιφέρειας Αττικής 
Συμβάσεις μίσθωσης έργου για ένα (1) έτος. 

5. Την υπ’ αριθμ. οικ. 16978/12.11.2003 απόφαση του Γ ενι¬ 
κού Γ ραμματέα της Περιφέρειας Αττικής, περί μεταβίβα¬ 
σης αρμοδιοτήτων και εξουσίας υπογραφής «ΜΕ ΕΝΤΟΛΗ 
ΓΕΝΙΚΟΥ ΓΡΑΜΜΑΤΕΑ» αποφάσεων, εγγράφων και άλλων 
πράξεων στο Γ ενικό Δ/ντή Περιφέρειας, στους Προϊστα¬ 
μένους των Διευθύνσεων Αυτοδιοίκησης - Αποκέντρωσης 
Τοπικής Αυτοδ/σης & Δ/σης Αν. Αττικής - Δυτ. Αττικής - 
Πειραιώς και στους Προϊσταμένους των Τμημάτων των Δι¬ 
ευθύνσεων αυτών (ΦΕΚ δημοσίευσης 1693/Β718.11.2003). 

6. Την από 10.3.2006 βεβαίωση-γνωμοδότηση του Δικη¬ 
γόρου Θρασυβούλου Κάρλου. 

7. Την εγγεγραμένη πίστωση στον προϋπολογισμό του 
Δήμου Φυλής για το οικον. έτος 2006 στον ΚΑΘ 06117-01, 
αποφασίζουμε: 

Εγκρίνουμε την πρόσληψη προσωπικού με σύμβαση μί¬ 
σθωσης έργου διάρκειας ενός (1) έτους στο Δήμο Φυλής, 
σύμφωνα με την υπ’ αριθμ. 29/2006 απόφαση Δημοτικού 


Συμβουλίου του Δήμου Φυλής, ως κατωτέρω: 

Α/Α ΕΙΔΙΚΟΤΗΤΑ ΘΕΣΕΙΣ 

1. ΔΕ ΔΙΟΙΚΗΤΙΚΗΣ ΥΠΟΣΤΗΡΙΞΗΣ 1 

2. ΔΕ ΕΡΓΑΤΟΤΕΧΝΙΤΕΣ ΔΙΑΦ. ΕΙΔΙΚΟΤΗΤΩΝ 3 

3. ΔΕ ΠΡΟΣΩΠΙΚΟ ΦΥΛΑΞΗΣ ΚΤΙΡΙΩΝ 1 

4. ΠΕ ΑΡΧΑΙΟΛΟΓΟΙ 1 

5. ΠΕ ΓΥΜΝΑΣΤΕΣ 1 

6. ΠΕ ΔΙΟΙΚΗΤΙΚΗΣ ΥΠΟΣΤΗΡΙΞΗΣ 1 

7. ΠΕ ΟΙΚΟΝΟΜΙΚΗΣ & ΔΙΟΙΚΗΤΙΚΗΣ 

ΥΠΟΣΤΗΡΙΞΗΣ 1 

8. ΠΕ ΠΟΛΙΤΙΚΟΙ ΜΗΧΑΝΙΚΟΙ 2 

9. ΠΕ ΩΤΟΡΙΝΟΛΑΡΥΓΓΟΛΟΓΟΣ 1 

10. ΤΕ ΝΟΣΗΛΕΥΤΙΚΗΣ 2 

11. ΥΕ ΕΡΓ ΑΤ ΟΤΕΧΝΙΤΕΣ ΔΙΑΦ. ΕΙΔΙΚΟΤΗΤΩΝ 2 

12. ΥΕ ΠΡΟΣΩΠΙΚΟ ΦΥΛΑΞΗΣ ΚΤΙΡΙΩΝ 2 

ΣΥΝΟΛΟ 18 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αιγάλεω, 18 Ιουλίου 2006 

Με εντολή Γ ενικού Γ ραμματέα Περιφέρειας 
Η Γ ενική Διευθύντρια 
ΑΙΚΑΤΕΡΙΝΗ ΓΙΑΒΑΣΗ 
-♦- 

Αριθμ. 6397 (5) 

Πρόσληψη προσωπικού με σύμβαση μίσθωσης έργου 
στην ΔΕΥΑ Γιαννιτσών. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 7 παρ. 1 του ν. 2503/1997 
(ΦΕΚ 107/τ.Α'/30.5.1997) «Διοίκηση, οργάνωση, στελέχωση 
της Περ/ρειας, ρύθμιση θεμάτων για την Τοπ. Αυτ/ση και 
άλλες διατάξεις». 

2. Τις διατάξεις του άρθρου 6 του ν. 2527/1997 (ΦΕΚ 
206 Α) Τροποποίηση και συμπλήρωση διατάξεων του ν. 
2190/1994. 


3. Τις διατάξεις του ν. 1069/1980 «Περί κινήτρων δια 
την ίδρυσιν επιχειρήσεων υδρεύσεως και αποχετεύσεως» 
(ΦΕΚ Α' 191/1980). 

4. Το υπ’ αριθμ. 14196/4.4.2003 έγγραφο του ΥΠ.ΕΣ.Δ.Δ.Α 
με θέμα «Προσλήψεις προσωπικού στις επιχειρήσεις των 
Ο.Τ.Α. για το έτος 2003». 

5. Την υπ’ αριθμ. ΔΙΠΠ/Φ.2.9/οικ.2351/2.2.2006 εγκύκλιο 
του ΥΠ.ΕΣ.Δ.Δ.Α., περί προγραμματισμού προσλήψεων 
προσωπικού έτους 2006. 

6. Την υπ’ αριθμ. 60/2006 απόφαση του Δ.Σ Δημοτικής 
ΕπιχείρησηςΎδρευσης Αποχέτευσης (ΔΕΥΑ) Δήμου Γιαν¬ 
νιτσών «περί πρόσληψης δύο (2) χειριστών μηχανημάτων 
έργου για τις ανάγκες της Τεχνικής Υπηρεσίας, με σύμ¬ 
βαση μίσθωσης έργου. 

7. Την υπ’ αριθμ. 17768/10.7.2006 θετική εισήγηση του 
Δημάρχου Γ ιαννιτσών. 

8. Την από 7.7.2006 βεβαίωση του Νομικού Συμβούλου 
Δήμου Γ ιαννιτσών Χαράλαμπου Καπουρτζούδη, από την 
οποία προκύπτει ότι πρόκειται για γνήσια σύμβαση έργου 
που δεν υποκρύπτει εξαρτημένη εργασία. 

9. Τις διατάξεις της περ. γ’ της παρ. 1 του άρθρου 1 του 
ν. 301/1976. 

10. Τις διατάξεις του άρθρου 90 του Κώδικα νομοθεσίας 
για την Κυβέρνηση και τα κυβερνητικά όργανα, που κυρώ¬ 
θηκε με το άρθρο πρώτο του π.δ. 63/2005 (ΦΕΚ 98Α'). 

11. Τον Ο.Ε.Υ. της ανωτέρω επιχείρησης, αποφασίζουμε: 

Εγκρίνουμε την πρόσληψη του παρακάτω προσωπικού, 

στην ΔΕΥΑ Γ ιαννιτσών, με σύμβαση μίσθωσης έργου, σύμ¬ 
φωνα με τις διατάξεις του άρθρου 681 κ.ε του Αστικού 
Κώδικα ως εξής: 

Δύο (2) Χειριστών Μηχανημάτων Έργου, που θα ασχο¬ 
λούνται με την χρήση του Μηχανήματος έργου (τύπου 
ΧΒ) σε όλες τις επεμβάσεις που θα γίνονται από την 
ομώνυμη ΔΕΥΑ και θα αφορούν: 

α) την εκσκαφή και εκτέλεση έργων ύδρευσης και απο¬ 
χέτευσης 

β) την εκσκαφή για την κατασκευή παροχών ύδρευσης 
και αποχέτευσης και 

γ) τον καθαρισμό καναλέτων, αντί συνολικού ποσού 
αμοιβής 14.280,00 € για κάθε έναν χειριστή. 

Τ ο έργο θα παραδοθεί τμηματικά από την κατάρτιση 
της σύμβασης για δώδεκα (12) μήνες. 

Τόπος εκτέλεσης του έργου ορίζεται η Δημοτική Επιχείρη- 
σηΎδρευσης Αποχέτευσης (ΔΕΥΑ) Δήμου Γιαννιτσών. 

Η εκτέλεση του έργου θα παρακολουθείται από τον 
Πρόσεδρο Δ.Σ. της Δημοτικής Επιχείρησης Ύδρευσης 
Αποχέτευσης (ΔΕΥΑ) Δήμου Γ ιαννιτσών. 

Το συγκεκριμένο έργο δεν ανάγεται στον κύκλο των 
καθηκόντων των υπαλλήλων που υπηρετούν σήμερα στην 
Δημοτική Επιχείρηση Ύδρευσης Αποχέτευσης (ΔΕΥΑ) και 
δεν εξυπηρετεί πάγιες και διαρκείς ανάγκες. 

Ανανέωση ή παράταση της σύμβασης μίσθωσης έργου 
απαγορεύεται και είναι αυτοδικαίως άκυρη. 

Από τις διατάξεις της παρούσας απόφασης προκαλείται 
δαπάνη 28.560,00 € σε βάρος του προϋπολογισμού της 
Επιχείρησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 12 Ιουλίου 2006 

Ο Γ ενικός Γ ραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 
-♦- 

Αριθμ. 31 0/ν/2006/1 (6) 

Λήψη απόφασης επί της προηγούμενης γνωστοποίησης, 
κατά το άρθρο 4β ν. 703/1977, ως ισχύει, της απόκτη¬ 
σης από τη ΔΕΛΤΑ ΣΥΜΜΕΤΟΧΩΝ Α.Ε και τη θυγατρι¬ 
κή της, ΕΥΡΩΤΡΟΦΕΣ ΕΛΛΑΣ ΑΒΕΕ, του βιομηχανικού 
κλάδου παραγωγής και του σήματος του γάλακτος 
«ΒΛΑΧΑΣ», του ομίλου ΝΕ8ΤΕΕ. 

Η ΕΠΙΤΡΟΠΗ ΑΝΤΑΓΩΝΙΣΜΟΥ - ΤΜΗΜΑ Α' 

Συνεδρίασε στην έδρα της Γ ενικής Διεύθυνσης Ανταγωνι- 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


σμού, επί της οδού Κότσικα ΙΑ, Αθήνα, την 22α Ιουλίου 2006, 
ημέρα Πέμπτη και ώρα 2 μ.μ., με την εξής σύνθεση: 

Προεδρεύων: Αριστομένης Κομισόπουλος 

Μέλη: Χρήστος Κωνσταντάτος, κωλυομένου του τακτι¬ 
κού μέλους, Δημητρίου Γιαννέλη, Φαίδων Στρατός, Βασί¬ 
λειος Πατσουράτης, κωλυομένου του τακτικού μέλους, 
Γαρυφαλιάς Αθανασίου. 

Τα λοιπά τακτικά ή/και αναπληρωματικά μέλη απούσι¬ 
αζαν λόγω δικαιολογημένου κωλύματος. 

Γραμματέας: Αικατερίνη Τριβέλη 

Θέμα της Συνεδρίασης ήταν η από 4.4.2006 προηγού¬ 
μενη γνωστοποίηση, κατά το άρθρο 4β ν. 703/1977, ως 
ισχύει, της απόκτησης από τη ΔΕΛΤΑ ΣΥΜΜΕΤΟΧΩΝ Α.Ε 
και τη θυγατρική της, ΕΥΡΩΤΡΟΦΕΣ ΕΛΛΑΣ ΑΒΕΕ, του 
βιομηχανικού κλάδου παραγωγής και του σήματος του 
γάλακτος «ΒΛΑΧΑΣ», του Ομίλου ΝΕ3ΤΓΕ. 

Στη Συνεδρίαση παρέστησαν για τη γνωστοποιούσα εται¬ 
ρεία ΔΕΛΤΑ ΣΥΜΜΕΤΟΧΩΝ Α.Ε ο νόμιμος εκπρόσωπός 
της Σωτήριος Ντόλος, μετά των πληρεξουσίων δικηγόρων 
Ξενοφώντα Παπαρρηγόπουλου, Ιωάννη Σταμούλη, Βασι¬ 
λείου Στέργιου και Αναστασίας Κετεντζόγλου. Στην αρχή 
της συζήτησης, τον λόγο έλαβε ως Γ ενική Εισηγήτρια, η 
Αλεξάνδρα-Μαρία Ταραμπίκου, Προϊσταμένη του Β' Τμή¬ 
ματος της Α' Δ/νσης Εφαρμογής της Γ ενικής Διεύθυνσης 
Ανταγωνισμού (Γ.Δ.Α.), κωλυόμενης της αρμόδιας Διευθύ¬ 
ντριας, η οποία ανέπτυξε συνοπτικά τη γραπτή εισήγηση 
της Υπηρεσίας και πρότεινε την έγκριση της από 4.4.2006, 
γνωστοποιηθείσας, σύμφωνα με το άρθρο 4β ν. 703/1977, 
ως ισχύει, συγκέντρωσης, η οποία πραγματοποιείται με (ί) 
την απόκτηση από την ΕΥΡΩΤΡΟΦΕΣ ΕΛΛΑΣ Α.Β.Ε.Ε. του 
βιομηχανικού Κλάδου Παραγωγής Γάλακτος της ΝΕ8ΤΙΕ 
ΕΛΛΑΣ Α.Ε. στο Πλατύ Ημαθίας, με τη διαδικασία απόσχι¬ 
σης κλάδου των άρθρων 1 και 4 ν. 2166/1993, δυνάμει της 
από 28.3.2006 Σύμβασης και (μ) τη μεταβίβαση από την 
ελβετική εταιρεία δΟΟΙΕΤΕ ΩΕδ ΡΒΟϋυΐΤδ ΝΕ3ΤΓΕ 8Α 
στη ΔΕΛΤΑ ΣΥΜΜΕΤΟΧΩΝ Α.Ε. του σήματος «ΒΛΑΧΑΣ» και 
των σχετικών αιτήσεων για την καταχώρηση σήματος, που 
αποτελείται αποκλειστικά από την ελληνική λέξη «ΒΛΑ¬ 
ΧΑΣ», στην Ελλάδα και στην Κύπρο, διότι δεν αναμένεται 
να περιορίσει σημαντικά τον ανταγωνισμό στις επιμέρους 
σχετικές αγορές τις οποίες αφορά. 

Στην συνέχεια, το λόγο έλαβαν οι ανωτέρω πληρεξούσι¬ 
οι δικηγόροι και ο νόμιμος εκπρόσωπος της παριστάμενης 
εταιρείας, οι οποίοι συντάχθηκαν με την εισήγηση της 
Γ.Δ.Α., ανέπτυξαν τις θέσεις τους, απάντησαν σε ερω¬ 
τήσεις που τους υπέβαλαν ο Προεδρεύων και τα Μέλη 
της Επιτροπής και ζήτησαν την έγκριση της κρινόμενης 
συγκέντρωσης. 

Κατόπιν αποχώρησε η ενδιαφερόμενη εταιρεία και η Επι¬ 
τροπή Ανταγωνισμού - Τμήμα Α’ διασκέφθηκε και αφού έλαβε 
υπόψη τα στοιχεία του σχετικού φακέλου, την εισήγηση της 
Γ.Δ.Α. και τις απόψεις που διετύπωσε προφορικώς η γνωστο- 
ποιήσασα την συγκέντρωση εταιρεία, 

1 Από την παρούσα απόφαση έχουν παραλειφθεί, σύμφωνα με 
το άρθρο 23 παρ.7 του Κανονισμού Λειτουργίας και Διαχείρισης 
της Επιτροπής Ανταγωνισμού (ΦΕΚ 361/Β74.4.2001), τα στοιχεία 
εκείνα, τα οποία κρίθηκε ότι αποτελούν επιχειρηματικό απόρρη¬ 
το. Στη θέση των στοιχείων που έχουν παραλειφθεί υπάρχει η 
ένδειξη [...]. Όπου ήταν δυνατό τα στοιχεία που παραλείφθηκαν 
αντικαταστάθηκαν με ενδεικτικά ποσά και αριθμούς ή με γενικές 
περιγραφές (εντός [...]). 


σκέφθηκε ως εξής: 

I. Στις 4.4.2006 η εταιρεία ΔΕΛΤΑ ΣΥΜΜΕΤΟΧΩΝ Α.Ε. 
(εφεξής «ΔΕΛΤΑ ΣΥΜ/ΧΩΝ») και η θυγατρική της, ΕΥΡΩ- 
ΤΡΟΦΕΣ ΕΛΛΑΣ Α.Β.Ε.Ε. (εφεξής «ΕΥΡΩΤΡΟΦΕΣ») γνωστο¬ 
ποίησαν στην Επιτροπή Ανταγωνισμού, κατά το άρθρο 4β 
ν. 703/1977, ως ισχύει, 

(ί) την απόκτηση από την ΕΥΡΩΤΡΟΦΕΣ του βιομηχα¬ 
νικού Κλάδου Παραγωγής Γ άλακτος της ΝΕ8ΤΙΕ ΕΛΛΑΣ 
Α.Ε. (εφεξής «ΝΕΣΤΛΕ ΕΛΛΑΣ») στο Πλατύ Ημαθίας, με 
τη διαδικασία απόσχισης κλάδου των άρθρων 1 και 4 ν. 
2166/1993, δυνάμει της από 28.3.2006 Σύμβασης, που υπε- 
γράφη μεταξύ αφενός των ΝΕΣΤΛΕ ΕΛΛΑΣ και δΟΟΙΕΤΕ 
ϋΕδ ΡΒΟϋϋΙΤδ ΝΕ8ΤΕΕ 3Α (εφεξής «ΝΕ8ΤΓΕ») και αφετέ¬ 
ρου των ΕΥΡΩΤΡΟΦΕΣ και ΔΕΛΤΑ ΣΥΜ/ΧΩΝ και 

(μ) τη μεταβίβαση από την ελβετική εταιρεία ΝΕ3ΤΓΕ 
στη ΔΕΛΤΑ ΣΥΜ/ΧΩΝ του σήματος «ΒΛΑΧΑΣ» και των 
σχετικών αιτήσεων για την καταχώρηση σήματος, που 
αποτελείται αποκλειστικά από την ελληνική λέξη «ΒΛΑ¬ 
ΧΑΣ», στην Ελλάδα και στην Κύπρο. Ειδικότερα: 

Σύμφωνα με την από 28.3.2006 Σύμβαση, ο μεταβι¬ 
βαζόμενος Κλάδος Παραγωγής Γάλακτος αποτελεί- 
ται από: (α) Το εργοστάσιο παραγωγής γάλακτος στο 
Πλατύ Ημαθίας, στο οποίο κατασκευάζονται και κυτία, 
(β) Πρόσβαση στη ζώνη του εργοστασίου παραγωγής 
γάλακτος, περιλαμβανομένης της μεταβίβασης σχε¬ 
τικών διαδικασιών και συστημάτων παρακολούθησης, 
(γ) Το δικαίωμα χρήσης των πλέον πρόσφατων συνταγών 
και της τεχνογνωσίας που χρησιμοποιούνται στο εργο¬ 
στάσιο στο Πλατύ για την παρασκευή των προϊόντων 
γάλακτος «ΒΛΑΧΑΣ» καθώς και των σχετικών εμπορικών 
πρακτικών και ρυθμίσεων, (δ) Το απόθεμα κατά την ημε¬ 
ρομηνία του Ισολογισμού Απόσχισης Κλάδου, το οποίο 
δεν θα υπερβαίνει προμήθεια ενός μηνός περίπου και (ε) 
Χρηματικές Καταβολές σε παραγωγούς γάλακτος κατά 
την ημ/νία του Ισολογισμού Απόσχισης Κλάδου. Κατά την 
ημερομηνία ολοκλήρωσης της συναλλαγής, η ΝΕΣΤΛΕ 
ΕΛΛΑΣ θα μεταβιβάσει στη ΔΕΛΤΑ ΣΥΜ/ΧΩΝ τις μετο¬ 
χές που θα παραλάβει λόγω της απόσχισης κλάδου. Η 
δε ΝΕ8ΤΙΕ, θα μεταβιβάσει, βάσει σύμβασης, στη ΔΕΛΤΑ 
ΣΥΜ/ΧΩΝ ή οιανδήποτε συνδεδεμένη με αυτή εταιρεία, 
το λεκτικό σήμα «ΒΛΑΧΑΣ» - οπουδήποτε η ΝΕ3ΤΕΕ ή 
άλλο μέλος του Ομίλου της έχει καταχωρήσει ή υποβάλει 
αίτηση για την καταχώρηση του. Η συμφωνηθείσα τιμή 
εξαγοράς σήματος θα καταβληθεί πλήρως κατά την ημε¬ 
ρομηνία ολοκλήρωσης της συναλλαγής. 

Επίσης, με την από 28.3.2006 Σύμβαση, συμφωνήθηκαν 
μεταξύ άλλων τα ακόλουθα: 

(α) Κατά την ολοκλήρωση οι ΝΕΣΤΛΕ ΕΛΛΑΣ και ΕΥΡΩ- 
ΤΡΟΦΕΣ θα υπογράψουν Σύμβαση Παραγωγής Γ άλακτος 
για όλα τα προϊόντα που ήδη παράγονται από την Πωλή- 
τρια στο εργοστάσιο στο Πλατύ και δεν περιλαμβάνονται 
στον Κλάδο Παραγωγής Γάλακτος, ενώ θα υπογράφει 
και Σύμβαση Παραγωγής Κυτίων Νσεσσίσ υπό όρους και 
μορφή που θα συμφωνηθούν αμοιβαία. Οι γνωστοποιού¬ 
σες δήλωσαν ότι σε περίπτωση που υπογράφει τέτοια 
συμφωνία και, εφόσον τυγχάνει περίπτωση εφαρμογής 
του άρθρου 1 ν. 703/1977, τα μέρη θα υποβάλουν σχετική 
γνωστοποίηση στην Επιτροπή Ανταγωνισμού με αίτημα 
τη χορήγηση εξαίρεσης ή αρνητικής πιστοποίησης, κατά 
τα άρθρα 1 παρ. 3,11 και 21 ν. 703/1977. 

(β) Οι ευθύνες και οι υποχρεώσεις των μερών έως και 
μετά την ολοκλήρωση, οι οποίες περιλαμβάνουν, ενδεικτι¬ 
κά, την από μέρους της ΝΕΣΤΛΕ ΕΛΛΑΣ καλύτερη δυνατή 
και εύλογη βοήθεια στον Αγοραστή για μία περίοδο όχι 
μεγαλύτερη των έξι (6) μηνών από την Ημερομηνία Ολο¬ 
κλήρωσης προκειμένου ο τελευταίος να αναλάβει και να 

εξοικειωθεί με τον Κλάδο Παραγωγής Γάλακτος, και την 
υποχρέωση της ΕΥΡΩΤΡΟΦΕΣ να εξασφαλίσει τις άδειες 
εφαρμογής των λογισμικών που χρησιμοποιούνται στο 
εργοστάσιο, και 

(γ) Η δέσμευση της ΝΕΣΤΛΕ ΕΛΛΑΣ να μην κατασκευά¬ 
ζει, παράγει, διανέμει ή πωλεί οποιοδήποτε προϊόν λευκού 
γάλακτος εβαπορέ στην Ελλάδα και την Κύπρο για δύο 
έτη από την Ολοκλήρωση της συμφωνίας, εκτός από: (ί) 
το υφιστάμενο λευκό γάλα εβαπορέ που κυκλοφορεί με 
το σήμα «ΝοεΐΙο ΡοοάεθΓνίοοε» και αποτελεί προϊόν της 
επαγγελματικής αγοράς, υπό τον όρο ότι δεν θα διανέ¬ 
μεται ή καθ’ οιονδήποτε τρόπο δεν θα διατίθεται στην 
αγορά λιανικής πώλησης, εκτός των καταστημάτων «οαείι 
αηά οαιτγ» και (μ) προϊόντα λευκού γάλακτος εβαπορέ με 
το σήμα ΟΑΒΝΑΤΙΟΝ για την επικράτεια της Κύπρου υπό 
τον όρο ότι θα παράγονται από την ΔΕΛΤΑ στο εργο¬ 
στάσιο στο Πλατύ. Η δέσμευση αυτή δεν περιορίζει τη 
δυνατότητα της ΝΕΣΤΛΕ ΕΛΛΑΣ να δραστηριοποιείται 
στην παραγωγή, διανομή ή πώληση άλλων, διάφορων του 
λευκού εβαπορέ, τύπων γάλακτος. Τα μέρη δέχθηκαν ότι 
αυτές οι περιοριστικές δεσμεύσεις είναι εύλογες και ανα¬ 
γκαίες για την προστασία της αξίας του μεταβιβαζόμενου 
Κλάδου Παραγωγής Γ άλακτος. 

Οι γνωστοποιούσες επισημαίνουν ότι στην ανωτέρω 
Σύμβαση προβλέπεται ότι η αποκτώσα τον κλάδο παρα¬ 
γωγής γάλακτος εταιρεία ΕΥΡΩΤΡΟΦΕΣ δεν διαδέχεται 
τη ΝΕΣΤΛΕ ΕΛΛΑΣ ΑΕ στις συμβάσεις της τελευταίας με 
πελάτες, διανομείς, προμηθευτές κ,λ.π. καθώς επίσης και 
ότι μετά την ολοκλήρωση της συγκέντρωσης, η ΝΕΣΤΛΕ 
ΕΛΛΑΣ παραμένει δραστηριοποιούμενη στην Ελληνική 
αγορά λευκού και εβαπορέ γάλακτος. Περαιτέρω δηλώ¬ 
νουν ότι η πραγματοποίηση της συναλλαγής υπόκειται 
στην εκπλήρωση των αναβλητικών αιρέσεων που ανα- 
φέρονται στο άρθρο 11 της Σύμβασης καθώς και στην 
έγκριση της Επιτροπής Ανταγωνισμού και ότι η υπό κρίση 
πράξη δεν γνωστοποιήθηκε στην Ευρωπαϊκή Επιτροπή 
διότι δεν είναι κοινοτικών διαστάσεων, ενώ πρόκειται να 
γνωστοποιηθεί και στην Κυπριακή Αρχή Ανταγωνισμού. 

II. 1. Η ΔΕΛΤΑ ΣΥΜΜΕΤΟΧΩΝ ΑΕ είναι εταιρεία χαρτοφυ¬ 
λακίου εισηγμένη στο Χρηματιστήριο Αξιών Αθηνών (ΧΑΑ) 
και ηγείται ομώνυμου ομίλου, ο οποίος αποτελείταί: α) 
από τις ακόλουθες εταιρείες με το αντίστοιχο αναγρα¬ 
φόμενο ποσοστό συμμετοχής: ΔΕΛΤΑ ΠΡΟΤΥΠΟΣ ΒΙΟΜΗ¬ 
ΧΑΝΙΑ ΓΑΛΑΚΤΟΣ (100,00%), ΓΕΝΙΚΗ ΤΡΟΦΙΜΩΝ (81,71%, 
Λοιποί: Διασπορά), ΟΟΟΩΥ’δ (71,05%, Λοιποί Διασπορά), 
ΒΙΓΛΑ ΟΛΥΜΠΟΥ (100,00%), ΩΕΕΤΑ ΡΟΟϋ ΗΟΕΩΙΝΟ ΕΤΩ 
(ΟΥΡΒυδ) (100,00%), ΩΕΕΤΑ ΡΟΟϋ ραργγιοιρατιον & 
ΙΝΝ/ΕδΤΜΕΝΤδ ΕΤΟ (ΟΥΡΡϊΙΙδ) (100,00%), ΕΥΡΩΤΡΟΦΕΣ 
ΑΕΒΕ (100% ΔΕΛΤΑ ΠΡΟΤΥΠΟΣ ΒΙΟΜ/ΝΙΑ ΓΑΛΑΚΤΟΣ), 
ΟΗΑΒΑΕΑΜΒΙϋΕδ ΩΑΙΒΙΕδ ΕΤΩ (54,79%, Εμπορική Τράπεζα 
20,12% Α&δ Στεφανίδης 10,00% Αντώνης Χαραλαμπίδης 
ΕεΙαΙσ 9,00% Αλέξης Χαραλαμπίδης 5,98% Διασπορά 
0,11%), ΑΛΕΣΙΣ ΑΕΒΕ (100% ΓΕΝΙΚΗ ΤΡΟΦΙΜΩΝ) ΙΙΝΟΕΕ 
δΤΑΤΗΙδ ΕΟΩ (100% ΓΕΝΙΚΗ ΤΡΟΦΙΜΩΝ), ΟΓΟθπίοοά Α.Ε. 
(60% ΗΕΕΕΕΝΙΟ ΟΑΤΕΒΙΝΟ, 20% ΓΕΝΙΚΗ ΤΡΟΦΙΜΩΝ, 
20% Γιάννης Δημήτρης), ΗΕΕΕΕΝΙΟ ΟΑΤΕΒΙΝΟ (98,15% 
ΟΟΟΩΥ’δ, Λοιποί 1,85%), ΗΕΕΕΕΝΙΟ ΕΟΟΩ 3ΕΒΝ/ΙΟΕ Α.Ε. 
(85,92% ΗΕΕΕΕΝΙΟ ΟΑΤΕΒΙΝΟ, 10,42% Σ. Νένδος Α.Ε, 3,66% 
Βούλγαρης Αλεξ.), Σ. ΝΕΝΔΟΣ Α.Ε. (δ.τ. δΕΕΕΟΤ δ.Α.) (32% 
ΗΕΕΕΕΝΙΟ ΟΑΤΕΒΙΝΟ, 53% Σ. Νένδος, 15% Κ. Βουτσάς) β) 
Επίσης, ελέγχει μέσω της ΟΟΟΟΥ’δ τις ακόλουθες εται¬ 
ρείες: ΒΑΕΚΑΝ ΒΕδΤΑΕΙΒΑΝΤ δ.Α., ΝΑΥΠΛΙΟΣ Α.Ε., ΓΕΥ- 
ΣΙΠΛΟΪΑ Α.Ε., ΚΑΦΕΖΑΧ. ΠΑΡΑΛΙΑΣ Α.Ε., ΕΣΤ ΧΑΡΙΛΑΟΥ, 
ΕΣΤ. ΑΜΑΡΟΥΣΙΟΥ Α.Ε., ΕΝΔΕΚΑ Α.Ε., ΕΣΤ.ΚΑΒΑΛΑΣ Α.Ε., 
ΕΣΤ.ΕΥΚΑΡΠΙΑΣ Α.Ε., ΕΣΤ.ΠΑΝΟΡΑΜΑΤΟΣ Α.Ε., ΕΣΤ.ΖΑΧ. 
ΔΡΑΜΑΣ Α.Ε., ΕΣΤ.ΖΑΧ.ΣΕΡΡΩΝ Α.Ε., ΕΣΤ.ΖΑΧ.ΜΕΓΑΡΩΝ 


Α.Ε., ΣΑΡΑΝΤΑ Α.Ε., ΕΣΤ.ΜΑΛΙΑΚΟΥ Α.Ε., ΚΑΦΕ ΕΣΠΡΕΣΣΟ 
Α.Ε., ΚΑΦΕΖΑΧ. ΒΡΙΛΗΣΣΙΩΝ Α.Ε., ΚΑΦΕΖΑΧ. ΚΗΦΙΣΙΑΣ 
Α.Ε., ΑΘΗΝΑΪΚΑ ΚΑΦΕΖΑΧΑΡΟΠ. ΑΕΒΕ, ΚΑΦΕΖΑΧ. ΕΞΑΡ- 
ΧΕΙΩΝ Α.Ε., ΕΣΤ.ΠΑΡΑΛΙΑΣ ΒΟΛΟΥ Α.Ε., ΕΣΤ. ΠΑΓΚΡΑΤΙ¬ 
ΟΥ ΤΕΧΝ. ΚΑΙ ΕΠΙΣ. Α.Ε., ΕΣΤ.ΖΑΧ.ΑΝΑΤΟΛΙΚΗΣ ΚΡΗΤΗΣ, 
ΚΑΦΕΖΑΧ. ΒΕΡΟΙΑΣ ΕΣΤ.ΖΑΧ.ΕΜΠΟΡ.ΕΠΙΧΕΙΡ.ΤΕΜΠΩΝ 
Α.Ε., και γ) συμμετέχει, χωρίς αποκλειστικό έλεγχο στις 
εταιρείες: ΑΡΜΑ ΕΠΕΝΔΥΤΙΚΗ Α.Ε. (25,00%) ΕΣΤΙΑΤΟΡΙΑ 
ΡΑδΤ ΡΟΟΩ Ν. ΜΑΚΡΗΣ Α.Ε. (30,00%), ΤΟΥΡΙΣΤΙΚΕΣ ΕΠΙ¬ 
ΧΕΙΡΗΣΕΙΣ ΕΣΤΙΑΤΟΡΙΩΝ ΖΑΧΑΡΟΠΛΑΣΤΕΙΩΝ ΑΡΙΣΤΟ- 
ΤΕΛΟΥΣ 27 Α.Ε. (48,85%), ΔΕΣΜΟΣ ΑΝΑΠΤΥΞΙΑΚΗ Α.Ε. 
(30,00%), ΚΑΦΕ ΑΛΚΥΟΝΗ Α.Ε. (35,00%), Ϊ/ΑΕΤΟΒ ΗΟΕΩΙΝΟ 
Ιίά (Ομιλος Εταιριών ΔΩΔΩΝΗ Α.Ε.) (24,21%), ΚΑΦΕΖΑ¬ 
ΧΑΡΟΠΛΑΣΤΕΙΑ ΜΑΡΙΝΑ ΖΕΑΣ Α.Ε. (50,00%), δΟΩΕΧΗΟ 
ΗΕΕΕΑδ ΑΒΕΕ (41,34%). Την εταιρεία ελέγχει ο Δημήτριος 
Δασκαλόπουλος. 

Ο όμιλος ΔΕΛΤΑ μέσω των θυγατρικών του δραστηριο¬ 
ποιείται στους κλάδους των γαλακτοκομικών προϊόντων, 
τυποποιημένων χυμών, καταψυγμένων τροφίμων και λαχα¬ 
νικών, αρτοποιίας, ζαχαροπλαστικής, ταχείας και μαζικής 
εστίασης και παρασκευασμένων ζωοτροφών. 

Η ΕΥΡΩΤΡΟΦΕΣ ΕΛΛΑΣ ΑΒΕΕ, δραστηριοποιείται μόνο 
στην Ελλάδα στους κλάδους της παραγωγής και εμπορί¬ 
ας παρασκευασμένων ζωοτροφών και της εκμετάλλευσης 
κτηνοτροφικής εγκατάστασης παραγωγής γάλακτος. Η 
μητρική της εταιρεία ΔΕΛΤΑ ΠΡΟΤΥΠΟΣ ΒΙΟΜΗΧΑΝΙΑ 
ΓΑΛΑΚΤΟΣ Α.Ε., δραστηριοποιείται στην παραγωγή και 
εμπορία γάλακτος και φρέσκων γαλακτοκομικών προϊ¬ 
όντων (μεταξύ των οποίων τυροκομικών και βουτύρου) 
καθώς και φρέσκων χυμών. 

Ο παγκόσμιος κύκλος εργασιών του ομίλου ΔΕΛΤΑ 
το έτος 2005, κατά τα προβλεπόμενα στο άρθρο 4στ ν. 
703/1977, ανήλθε σε 694.397.703 €., ενώ στην εθνική αγορά 
σε 600.824.154 €. 

2. Η μεταβιβαζόμενη «Επιχείρηση Παραγωγής και Εμπο¬ 
ρίας Γάλακτος «ΒΛΑΧΑΣ»» ανήκει στην εταιρεία ΝΕΣΤΛΕ 
ΕΛΛΑΣ Α.Ε. και στον Ομιλο της ελβετικής δΟΟΙΕΤΕ ΩΕδ 
ΡΒΟΩΩΙΤδ ΝΕδΤΕΕ δΑ, η οποία είναι και η δικαιούχος-θε- 
ματοφύλακας των δικαιωμάτων πνευματικής ιδιοκτησίας 
του Ομίλου ΝΕδΤΕΕ. 

Ο Όμιλος ΝΕδΤΕΕ παράγει και εμπορεύεται μεταξύ άλ¬ 
λων και γάλα εγκυτιωμένο λευκό και σοκολατούχο (εβα¬ 
πορέ ΒΛΑΧΑΣ, ΟΑΒΝΑΤΙΟΝ, ΝΕδΤΕΕ Οιπορα, ΙάοαΙ, ΩΟΕΟΑ 
κλπ.), υποκατάστατα μητρικού γάλακτος, (ΝΑΝ, ΑΕΡΑΒΕ), 
και τροποποιημένα γάλατα για βρέφη και παιδιά (ΝΕδΕΑΟ, 
ΝΕδΤΕΕ ύΕΙΝΙΟΒ κλπ.). Όσον αφορά ειδικότερα το εβαπορέ 
γάλα η ΝΕδΤΕΕ, πλην του ΒΛΑΧΑΣ διαθέτει και τα σήματα 
ΟΑΒΝΑΤΙΟΝ, ΝΕδΕΑΟ, ΝΕδΤΕΕ ϋΕΙΝΙΟΒ εβαπορέ, ΝΕδΤΕΕ 
ΟΜΕΟΑ εβαπορέ. 

Ο κύκλος εργασιών που αντιστοιχεί στην μεταβιβαζό¬ 
μενη επιχείρηση ανήλθε, στην ελληνική αγορά, το έτος 
2005, σε 39.611.000 ευρώ. 

III. 1. Κατά το άρθρο 4, παρ. 2 εδαφ. β’ ν. 703/1977, ως 
ισχύει, συγκέντρωση πραγματοποιείται και όταν ένα ή 
περισσότερα πρόσωπα που ελέγχουν ήδη τουλάχιστο μία 
επιχείρηση ή μία ή περισσότερες επιχειρήσεις, αποκτούν 
άμεσα ή έμμεσα, τον έλεγχο του συνόλου ή τμημάτων 
μιας ή περισσοτέρων άλλων επιχειρήσεων. Κατά την παρ. 
3 του ιδίου άρθρου, για την εφαρμογή του νόμου, ο έλεγ¬ 
χος απορρέει από δικαιώματα, συμβάσεις ή άλλα μέσα, 
τα οποία είτε μεμονωμένα είτε από κοινού με άλλα και 
λαμβανομένων υπόψη των σχετικών πραγματικών ή νο¬ 
μικών συνθηκών, παρέχουν τη δυνατότητα καθοριστικής 
επίδρασης στη σύνθεση, στις συσκέψεις ή στις αποφά¬ 
σεις των οργάνων μιας επιχείρησης και ιδίως από: α) 
δικαιώματα κυριότητας ή επικαρπίας επί του συνόλου ή 

μέρους των περιουσιακών στοιχείων μιας επιχείρησης, 
β) δικαιώματα ή συμβάσεις που παρέχουν δυνατότητα 
καθοριστικής επίδρασης στη σύνθεση, στις συσκέψεις ή 
στις αποφάσεις των οργάνων μιας επιχείρησης. Επίσης, 
κατά την παρ. 4 του ίδιου άρθρου, ο έλεγχος αποκτάται 
από το πρόσωπο ή τα πρόσωπα ή τις επιχειρήσεις, που: 
α) είναι υποκείμενα αυτών των δικαιωμάτων ή δικαιούχοι 
από τις συμβάσεις αυτές ή β) χωρίς να είναι υποκείμενα 
των δικαιωμάτων ή δικαιούχοι από τις συμβάσεις αυτές, 
δικαιούνται να ασκούν τα δικαιώματα που απορρέουν 
από αυτές. 

Αντικείμενο του ελέγχου, όπως συνάγεται από τις δια¬ 
τάξεις της παρ. 3 του ανωτέρω άρθρου και από την παρ. 
3 του άρθρου 4στ του ιδίου νόμου, μπορεί να είναι μία ή 
περισσότερες επιχειρήσεις οι οποίες αποτελούν νομική 
οντότητα ή τα περιουσιακά στοιχεία των εν λόγω επι¬ 
χειρήσεων ή μέρος μόνον των περιουσιακών αυτών στοι¬ 
χείων εφόσον αποτελούν επιχειρηματική δραστηριότητα, 
της οποίας μπορεί να προσδιορισθεί σαφώς ο κύκλος 
εργασιών στην αγορά. Όταν δε ο νόμος αναφέρεται στην 
απόκτηση του ελέγχου τμημάτων μιας ή περισσοτέρων 
επιχειρήσεων, η έννοια αυτών μπορεί να αφορά σε: α) μία 
ή περισσότερες χωριστές νομικές οντότητες, β) εσωτε¬ 
ρικές υποδιαιρέσεις της εταιρείας που πραγματοποιεί 
την πώληση (όπως τμήμα ή επιχειρηματική μονάδα αυ¬ 
τής). ή Υ) συγκεκριμένα στοιχεία του ενεργητικού της 
(π.χ. εμπορικά σήματα, άδειες εκμετάλλευσης κ.ά.), στα 
οποία μπορεί να αποδοθεί με σαφήνεια ένας κύκλος ερ¬ 
γασιών αγοράς. (Βλ. Ε.Α. αριθ. 265/1ν/20 04 «ΙΛ/ΑδΑΟ-ΒΡ», 
255/1Ν//2003 «00\Ν ΟΗΕΜΙΌΑί- ΌΕΕΑΝΕ5Ε», 231/111/2003 
«80 ϋοίιηεοη-ΕΙ-ΟΒΑ, Βαγθΐ», 221/111/2002 «ΤΕΡΝΑ-ΔΟΜΙΚΗ 
ΑΝΑΠΤΥΞΗ κ.αλ.», 210/111/2002 «ΜΙΝΩΪΚΕΣ/ΜΡϋ», 200/111/2001 
«δΙΙΜΙΤΟΜΟ-ΑΝ/ΕΝΤΙδ», 198/111/2001 «ΓΒΟ-δσΝυπιόθΐ-ρβη 
188/111/2001 «ΒΡ-δΗΕϋ_ ΟΑδ», 174/111/2000 «ΡΕΒδΤΟΗΡ- 
ΩΕΟΙΙδδΑ», 164/111/2000 «ΚΑϋ&δΑΙΖ-ΒΑδΡ», 132/11/2000 
«ΐυΧΟΤΤΙΟΑ-ΒΑΙΙδΟΗ & ΙΟΜΒ», 103/11/99 «ΟΙδΟΟ-ΙΒΜ», 
97/11/99 «ΝΟ\/Α-3ΗΕ1_Ι_», 61/11/99 «δΟΒΙΝ-ΟΟΒΕ», 10/11/98 
«ΟΗΕνΡΟΝ-ΕΧΧΟΝ».) 

Στην υπό κρίση υπόθεση, δυνάμει της από 28.3.2006 
Σύμβασης, που υπεγράφη μεταξύ αφενός των ΕΥΡΩΤΡΟ- 
Φ>ΕΣ και ΔΕΛΤΑ ΣΥΜ/ΧΩΝ και αφετέρου των ΝΕδΤΓΕ και 
ΝΕΣΤΛΕ ΕΛΛΑΣ, οι πρώτες θα αποκτήσουν από τις τελευ¬ 
ταίες: α) την αποκλειστική κυριότητα και κατά συνέπεια 
τον έλεγχο του εργοστασίου παραγωγής γάλακτος στο 
Πλατύ Ημαθίας, και β) το λεκτικό σήμα «ΒΛΑΧΑΣ» και το 
δικαίωμα χρήσης των πλέον πρόσφατων συνταγών και 
της τεχνογνωσίας που χρησιμοποιούνται στο εργοστά¬ 
σιο στο Πλατύ για την παρασκευή προϊόντων γάλακτος 
«ΒΛΑΧΑΣ» καθώς και σχετικών εμπορικών πρακτικών και 
ρυθμίσεων. Συνεπώς, δημιουργείται συγκέντρωση κατά 
την έννοια του άρθρου 4 παρ. 2 εδ. β) ν. 703/1977, ως 
ισχύει. 

2. Κατά το άρθρο 4β παρ. 1 ν. 703/1977, ως ισχύει, κάθε 
συγκέντρωση επιχειρήσεων πρέπει να γνωστοποιείται 
στην Επιτροπή Ανταγωνισμού μέσα σε δέκα (10) εργάσιμες 
ημέρες από τη σύναψη της συμφωνίας ή τη δημοσίευση 
της προσφοράς ή ανταλλαγής ή την απόκτηση συμμετο¬ 
χής, που εξασφαλίζει τον έλεγχο της επιχείρησης, όταν ο 
συνολικός κύκλος εργασιών όλων των επιχειρήσεων που 
συμμετέχουν στη συγκέντρωση κατά τα οριζόμενα στο 
άρθρο 4στ ανέρχεται, στην παγκόσμια αγορά τουλάχι¬ 
στον σε 150.000.000 ευρώ και δύο τουλάχιστον από τις 
συμμετέχουσες επιχειρήσεις πραγματοποιούν, η καθεμία 
χωριστά, συνολικό κύκλο εργασιών άνω των 15.000.000 
ευρώ στην ελληνική αγορά. Κατά την παράγραφο 2 του 
ιδίου άρθρου η προθεσμία των 10 ημερών αρχίζει από 


την επέλευση της πρώτης από τις πράξεις, που αναφέ- 
ρονται στην παράγραφο 1, και κατά την παράγραφο 3 
αυτού σε γνωστοποίηση υποχρεούνταί: α) σε περίπτωση 
που η συγκέντρωση αποτελεί αντικείμενο συμφωνίας 
των επιχειρήσεων που συμμετέχουν στη συγκέντρωση, 
η καθεμία από αυτές και β) σε όλες τις άλλες περιπτώ¬ 
σεις, τα πρόσωπα, οι επιχειρήσεις ή ομάδες προσώπων 
ή επιχειρήσεων, που αποκτούν έλεγχο στο σύνολο ή σε 
τμήματα μιας ή περισσοτέρων επιχειρήσεων. Κατά την 
παρ. 3 του άρθρου 4στ του νόμου και κατά παρέκκλιση 
από την παρ. 2 του ιδίου άρθρου, όταν η συγκέντρω¬ 
ση πραγματοποιείται με την απόκτηση τμημάτων μιας 
ή περισσοτέρων επιχειρήσεων, ασχέτως αν τα τμήματα 
αυτά έχουν ή όχι νομική προσωπικότητα, λαμβάνονται 
υπόψη, όσον αφορά τον μεταβιβάζοντα, μόνο ο κύκλος 
εργασιών και το μερίδιο αγοράς, που αντιστοιχούν στο 
μεταβιβαζόμενο μέρος. 

Κατ’ εφαρμογή των παραπάνω διατάξεων η υπό κρίση 
συγκέντρωση υπόκειται υποχρεωτικά σε προηγούμενη 
γνωστοποίηση αφού, σύμφωνα με τα στοιχεία του φακέ¬ 
λου, ο παγκόσμιος κύκλος εργασιών της ΔΕΛΤΑ ΣΥΜ/ΧΩΝ 
ανήλθε το 2005 σε 694.397.703 € ενώ ο κύκλος εργασιών 
που αντιστοιχεί στο μεταβιβαζόμενο τμήμα, «Επιχείρηση 
Γάλα Βλάχας», ανήλθε, στην ελληνική αγορά το 2005, σε 
39.611.000 €. 

Η γνωστοποίηση της κρινόμενης συγκέντρωσης πραγ¬ 
ματοποιήθηκε νομοτύπως και εμπροθέσμως, καθώς η 
Σύμβαση μεταξύ των μερών υπεγράφη στις 28.3.2006 και 
η γνωστοποίηση υπεβλήθη από τις υπόχρεες σε γνω¬ 
στοποίηση επιχειρήσεις ΔΕΛΤΑ ΣΥΜΜΕΤΟΧΩΝ ΑΕ και 
ΕΥΡΩΤΡΟΦΕΣ ΕΛΛΑΣ ΑΒΕΕ στις 4.4.2006, η γνωστοποί¬ 
ηση δε συνοδεύονταν από το νόμιμο παράβολο των 1050 
ευρώ και το φύλλο της ημερήσιας οικονομικής εφημερί¬ 
δας πανελλαδικής κυκλοφορίας «ΚΕΡΔΟΣ» της 7.4.06, στο 
οποίο δημοσίευσαν την υπό κρίση συγκέντρωση, κατά 
τα προβλεπόμενα στο ν. 703/1977 άρθρο 4β, παρ. 6 και 
στη με αριθ. 185/ΙΠ/2001 απόφαση της Επιτροπής Αντα¬ 
γωνισμού. 

IV. Επειδή από τα γνωστοποιηθέντα και λοιπά προσκο- 
μισθέντα από τις γνωστοποιούσες επιχειρήσεις στοιχεία 
δεν προέκυπτε ότι η γνωστοποιηθείσα συγκέντρωση 
δεν προκαλεί σοβαρές αμφιβολίες ως προς το συμβατό 
αυτής με τις απαιτήσεις λειτουργίας του ανταγωνισμού 
στις επιμέρους αγορές στις οποίες αφορά, ο Πρόεδρος 
της Επιτροπής με την αριθ. 2/4.5.2006 απόφασή του, η 
οποία εκδόθηκε εντός του προβλεπόμενου από το νόμο 
μηνός (βλ. αρθ. 4δ παρ. 4 ν. 703/77), κίνησε τη διαδι¬ 
κασία πλήρους διερεύνησης της υπόθεσης και ενημε¬ 
ρώθηκαν σχετικά οι συμμετέχουσες επιχειρήσεις στις 
5.5.2006. Η Υπηρεσία επειδή διαπίστωσε ελλείψεις και 
ασάφειες στη συμπλήρωση του εντύπου γνωστοποίησης 
και στα προσκομισθέντα στοιχεία, με την από 10.4.2006 
επιστολή της ζήτησε πρόσθετα και διευκρινιστικά στοι¬ 
χεία από τις γνωστοποιούσες επιχειρήσεις, βάσει του 
άρθρου 4δ παρ. 10 ν. 703/1977, ως ισχύει. Επίσης, με επι¬ 
στολές της προς ανταγωνίστριες επιχειρήσεις και πε¬ 
λάτες των μερών, τις οποίες διαβίβασε στις 13.4.2006, 
ζήτησε την παροχή στοιχείων για να συμπληρωθεί ο 
φάκελος της υπόθεσης και να καταστεί δυνατή η αξι¬ 
ολόγηση της γνωστοποιηθείσας συγκέντρωσης σε ότι 
αφορά στα αποτελέσματα της στις επιμέρους αγορές 
που αφορά. Επί των ανωτέρω επιστολών οι τελευταίες 
απαντήσεις διαβιβάσθηκαν από τις μεν γνωστοποιούσες 
στις 20.4.2006, από δε τις τρίτες επιχειρήσεις στις 9.5.2006 
και η εισήγηση του αρμοδίου Τμήματος της Γενικής 
Δ/νσης ολοκληρώθηκε στις 19.6.2006, εντός της προβλε- 

πομένης από το νόμο προθεσμίας των 45 ημερών, από 
την ημερομηνία που συγκεντρώθηκαν από την Υπηρεσία 
τα πλήρη και ακριβή στοιχεία της συγκέντρωσης. 

V. 1. Κατά το άρθρο 4γ παραγρ. 1 και 2 ν. 703/1977, ως 
ισχύει, με απόφαση της Επιτροπής Ανταγωνισμού απαγο¬ 
ρεύεται κάθε συγκέντρωση επιχειρήσεων, που υπόκειται 
σε προηγούμενη γνωστοποίηση και η οποία μπορεί να 
περιορίσει σημαντικά τον ανταγωνισμό στην εθνική αγορά 
ή σε ένα σημαντικό σε συνάρτηση με τα χαρακτηριστικά 
των προϊόντων ή των υπηρεσιών τμήμα της και ιδίως με τη 
δημιουργία ή ενίσχυση δεσπόζουσας θέσης. Για την εκτί¬ 
μηση της δυνατότητας μιας συγκέντρωσης να περιορίσει 
σημαντικά τον ανταγωνισμό λαμβάνονται υπόψη ιδιαίτερα 
η διάρθρωση όλων των σχετικών αγορών, ο πραγματικός 
ή δυνητικός ανταγωνισμός εκ μέρους επιχειρήσεων εγκα¬ 
τεστημένων εντός ή εκτός Ελλάδας, η ύπαρξη νομικών ή 
πραγματικών εμποδίων εισόδου στην αγορά, η θέση των 
ενδιαφερομένων επιχειρήσεων στην αγορά και η χρη¬ 
ματοδοτική και οικονομική δύναμη τους, οι δυνατότητες 
επιλογής των προμηθευτών και των χρηστών από τις 
επιχειρήσεις και από άλλες ανταγωνιστικές ή δυνητικά 
ανταγωνιστικές επιχειρήσεις, η πρόσβαση τους στις πη¬ 
γές εφοδιασμού ή στις αγορές διάθεσης των προϊόντων, 
η εξέλιξη της προσφοράς και της ζήτησης των οικείων 
αγαθών και υπηρεσιών, τα συμφέροντα των ενδιάμεσων 
και τελικών καταναλωτών και η συμβολή στην εξέλιξη 
της τεχνικής και οικονομικής προόδου, υπό τον όρο ότι η 
εξέλιξη αυτή είναι προς το συμφέρον των καταναλωτών 
και δεν αποτελεί εμπόδιο για τον ανταγωνισμό. 

2. Η σχετική αγορά προϊόντων περιλαμβάνει το σύνολο 
των προϊόντων ή/και υπηρεσιών που θεωρούνται από τον 
καταναλωτή εναλλάξιμα ή δυνάμενα να υποκατασταθούν 
μεταξύ τους, λόγω των χαρακτηριστικών τους, των τιμών 
τους και της σκοπούμενης χρήσης τους, ενώ η σχετική 
γεωγραφική αγορά περιλαμβάνει την περιοχή στην οποία 
οι ενδιαφερόμενος επιχειρήσεις πωλούν τα σχετικά προϊό¬ 
ντα ή παρέχουν τις σχετικές υπηρεσίες τους υπό επαρκώς 
ομοιογενείς συνθήκες ανταγωνισμού. 

Οι γνωστοποιούσες εταιρείες εκτιμούν ότι η επηρεα¬ 
ζόμενη σχετική αγορά στην υπό κρίση υπόθεση είναι η 
συνολική αγορά του λευκού γάλακτος, το οποίο - αναλό- 
γως του τρόπου παραγωγής του -κατηγοριοποιείται από 
τη βιομηχανία σε γάλα παστεριωμένο (φρέσκο), υψηλής 
παστερίωσης, υΗΤ και σε συμπυκνωμένο. Ως σχετική 
γεωγραφική αγορά θεωρούν το σύνολο της Ελληνικής 
επικράτειας. 

Μελέτες εταιρειών έρευνας και του Πανεπιστημίου Πει¬ 
ραιά (που εκπονήθηκε για τις ανάγκες της Επιτροπής 
Ανταγωνισμού την 19.12.2005) διακρίνουν την αγορά του 
λευκού γάλακτος σε τέσσερις βασικές κατηγορίες: (α) το 
φρέσκο παστεριωμένο, (β) το υψηλής παστερίωσης, (γ) 
το μακράς διάρκειας και (δ) το εβαπορέ. 

Οι απόψεις των πελατών και των ανταγωνιστριών εται¬ 
ρειών των μερών, σε ότι αφορά τον βαθμό υποκαταστα- 
σιμότητας μεταξύ των διάφορων κατηγοριών γάλακτος 
διίστανται. 

Κατά την κρίση της Επιτροπής (Τμ. Α') καθοριστικό πα¬ 
ράγοντα της ζήτησης για τον προσδιορισμό της εναλλα- 
ξιμότητας μεταξύ των κατηγοριών λευκού γάλακτος απο¬ 
τελεί η διάρκεια συντήρησης και οι σχετικές προτιμήσεις 
των καταναλωτών. Βάσει της αλυσιδωτής υποκατάστα¬ 
σης (οΙιαίη οί ευόείίΐυίίοη), θα ήταν δυνατόν να οριστούν 
υπο-αγορές εντός της αγοράς γάλακτος, ωστόσο στην 
υπό κρίση περίπτωση αρκεί η εξέταση: (α) αφενός της 
αγοράς γάλακτος ως ενιαία και (β) της υπο-αγοράς του 
γάλακτος εβαπορέ αν θεωρηθεί ότι δεν υπάρχει σημα¬ 


ντική υποκαταστασιμότητα μεταξύ του προϊόντος αυτού 
και των προϊόντων των λοιπών κατηγοριών γάλακτος, 
κυρίως λόγω των ιδιαιτεροτήτων των χαρακτηριστικών 
και της τιμής του. 

Ως σχετική γεωγραφική αγορά θεωρείται το σύνολο 
της Ελληνικής επικράτειας, όπου εκτείνεται το δίκτυο και 
αναπτύσσεται η δραστηριότητα των μερών και όπου αυτά 
αντιμετωπίζουν, υπό ομοιόμορφες συνθήκες, ανταγωνισμό 
από άλλες εταιρείες του κλάδου. 

VI. Από την αξιολόγηση και συνεκτίμηση όλων των στοι¬ 
χείων του φακέλου που αναφέρονται στη διάρθρωση και 
λειτουργία της αγοράς προϊόντων και της γεωγραφικής 
αγοράς, στα μερίδια σε αυτήν των μερών και των αντα¬ 
γωνιστών τους και στη λειτουργία του πραγματικού ή 
δυνητικού ανταγωνισμού μεταξύ αυτών κ.λ.π., όπως όλα 
αυτά λεπτομερώς εκτίθενται και αναλύονται στην υπ’ αρ. 
2665/19.6.2006 Εισήγηση της Γενικής Διεύθυνσης Ανταγω¬ 
νισμού συνάγονται κατά την ουσιαστική κρίση της Επι¬ 
τροπής Ανταγωνισμού -Τμήμα Α' τα ακόλουθα: 

(α) Ο Όμιλος ΔΕΛΤΑ, ο οποίος αποκτά την επιχείρηση 
παραγωγής εβαπορέ γάλακτος «ΒΛΑΧΑΣ», κατέχει σημα¬ 
ντική θέση στην ευρύτερη αγορά του λευκού γάλακτος, 
ηγετική παρουσία στην υπο-αγορά φρέσκου γάλακτος, 
αλλά αμελητέα μερίδια στην αγορά του εβαπορέ. Με την 
πραγματοποίηση της συγκέντρωσης το μερίδιο του Ομίλου 
ΔΕΛΤΑ στην ευρύτερη αγορά του λευκού γάλακτος δε θα 
ξεπεράσει το 31%, ενώ οι βασικές ανταγωνίστριες εταιρείες 
κατέχουν: η ΡΒΙΕδΙΑΝϋ μερίδιο 21-27%, η ΦΑΓΕ 8-12%, η 
ΟΛΥΜΠΟΣ 8-11% και η ΜΕΒΓΑΛ 6-7%. Στην στενότερη 
αγορά του γάλακτος εβαπορέ, όπου ηγείται η εταιρεία 
ΡΒΙΕδΙΑΝϋ με μερίδιο περίπου 60%, ο Όμιλος ΔΕΛΤΑ θα 
αποκτήσει μερίδιο 22% περίπου, και ακολουθούν άλλοι 
με προϊόντα ριίναΐθ ΙαόοΙ ως επί το πλείστον, και μερίδια 
κάτω του 1% έκαστος. 

(β) Στις επιμέρους σχετικές αγορές δραστηριοποιούνται: 
(ί) Επιχειρήσεις μεγάλης κεφαλαιοποίησης και πανελλα¬ 
δικής εμβέλειας, οι οποίες είτε παράγουν είτε εισάγουν 
τα προϊόντα τους, (μ) Μικρομεσαίες παραγωγικές επιχει¬ 
ρήσεις, οι οποίες, κατά κανόνα, δραστηριοποιούνται στην 
υπο-αγορά του φρέσκου γάλακτος, (μι) Μικρές επιχειρή- 
σεις/συνεταιρισμοί αγελαδοτρόφων τοπικού χαρακτή¬ 
ρα, (ίν) Μικρές εισαγωγικές επιχειρήσεις οι οποίες, κατά 
κανόνα, δραστηριοποιούνται σε υπο-αγορές γάλακτος 
υψηλού χρόνου διατήρησης, και (ν) Επιχειρήσεις λιανεμπο¬ 
ρίου που εισάγουν γάλατα υψηλού χρόνου διατήρησης, 
ιδιωτικής ετικέτας. 

(γ) Γ ια τη δημιουργία μιας επιχείρησης παραγωγής και 
εμπορίας λευκού γάλακτος, δεν απαιτούνται ιδιαίτερα 
υψηλά κεφάλαια, σημαντική διαφήμιση, πολύπλοκα δίκτυα 
διανομής, ούτε ιδιαίτερη τεχνογνωσία, ειδικά όταν αρχικός 
στόχος είναι η δραστηριοποίηση σε τοπική αγορά. Η πο¬ 
σόστωση στην παραγωγή λευκού γάλακτος δεν κρίνεται 
ως σημαντικό εμπόδιο δραστηριοποίησης στις σχετικές 
αγορές, δεδομένου ότι, από τα συγκεντρωθέντα στοιχεία 
προκύπτει πλεονάζουσα παραγωγική δυναμικότητα. 

δ) Στην κρινόμενη Σύμβαση περιλαμβάνεται ρήτρα μη 
ανταγωνισμού, σύμφωνα με την οποία η ΝΕΣΤΛΕ δεσμεύ¬ 
εται να μη δραστηριοποιηθεί στην ελληνική αγορά του 
εβαπορέ για δύο χρόνια. Συνεπεία αυτού το υπόλοιπο 
μερίδιο 7% που κατέχει η εταιρεία στην υπο-αγορά του 
εβαπορέ (με άλλα σήματα πλην του «Βλάχας») αναμένε¬ 
ται να «απορροφηθεί» από τις λοιπές επιχειρήσεις που 
δραστηριοποιούνται στην αγορά. Η ρήτρα αυτή ενδεχο¬ 
μένως να αυξήσει κατά περίπου 1-2 ποσοστιαίες μονάδες 
το μερίδιο που αποκτά η ΔΕΛΤΑ στην υπο-αγορά του 
εβαπορέ, και να επηρεάσει αλλά ανεπαίσθητα το μερίδιο 
της ΔΕΛΤΑ στην ευρύτερη αγορά του λευκού γάλακτος. 

Ωστόσο, ακόμα και αν συνυπολογιστεί αυτή η αύξηση 
των μεριδίων, τα μερίδια του Ομίλου ΔΕΛΤΑ, τόσο στην 
ευρύτερη αγορά του λευκού γάλακτος όσο και σ’ αυτήν 
του εβαπορέ, δε συνιστούν απόκτηση ή ενίσχυση δεσπό¬ 
ζουσας θέσης. 

ε) Ο δυνητικός ανταγωνισμός στις αγορές που αφορά 
η συγκέντρωση είναι ισχυρός. Στην εγχώρια αγορά γάλα¬ 
κτος έχουν εισέλθει τα τελευταία χρόνια αρκετές επιχει¬ 
ρήσεις εμπορίας λευκού γάλακτος, ενώ θεωρείται πιθανή 
η είσοδος νέων επιχειρήσεων στις σχετικές αγορές. 

στ) Όσον αφορά τις επιπτώσεις της γνωστοποιηθείσας 
συγκέντρωσης στην επηρεαζόμενη αγορά της παραγωγής 
γάλακτος, επισημαίνεται ότι τόσο το υπόλοιπο παραγωγι¬ 
κής δυναμικότητας από την τιθέμενη ποσόστωση της Ε.Ε., 
όσο και η ευκολία εισαγωγής νωπού γάλακτος από γείτο¬ 
νες χώρες, αλλά και το γεγονός ότι στον κλάδο δεν είναι 
συνήθεις οι δεσμευτικές συμβάσεις μεταξύ παραγωγών 
και τυποποιητών, καταδεικνύουν ότι η γνωστοποιηθείσα 
συγκέντρωση δεν δύναται να ενδυναμώσει τη θέση του 
Ομίλου ΔΕΛΤΑ σε αυτήν. 

ζ) Ανεπηρέαστη αναμένεται να μείνει και η αγορά της 
διανομής λευκού γάλακτος, καθώς η διανομή των προϊό¬ 
ντων που παράγει ο Όμιλος ΔΕΛΤΑ γίνεται με φορτηγά 
ψυγεία, ενώ η διακίνηση του γάλακτος εβαπορέ πραγμα¬ 
τοποιείται από φορτηγά ξηρού φορτίου. 

η) Τέλος, όσον αφορά πιθανές επιπτώσεις στην αγορά 
του λιανεμπορίου λόγω αύξησης της διαπραγματευτικής 
δύναμης του Ομίλου ΔΕΛΤΑ, αυτή αναμένεται να αντι¬ 
σταθμιστεί από την ισχυρή διαπραγματευτική δύναμη 
των πελατών, και ιδίως των σούπερ μάρκετς. 

Ενόψει όλων των προεκτεθέντων η Επιτροπή Αντα¬ 
γωνισμού - Τμήμα Α' κρίνει ότι η γνωστοποιηθείσα συ¬ 
γκέντρωση δεν αναμένεται να περιορίσει σημαντικά τον 
ανταγωνισμό στην εθνική αγορά ή σε ένα σημαντικό σε 
συνάρτηση με τα χαρακτηριστικά των προϊόντων ή των 
υπηρεσιών τμήμα της και ιδίως με τη δημιουργία ή ενί¬ 
σχυση δεσπόζουσας θέσης. 

VII. Κατά το άρθρο 4δ παραγρ. 7 του ν. 703/1977, ως 
ισχύει οι αποφάσεις της Επιτροπής Ανταγωνισμού που εκ- 
δίδονται βάσει των διατάξεων περί προληπτικού ελέγχου 
συγκεντρώσεων, καλύπτουν και τους περιορισμούς που 
συνδέονται άμεσα με την πραγματοποίηση της συγκέ¬ 
ντρωσης και είναι απαραίτητοι γ’ αυτή (βλ. στην Επίσημη 
Εφημερίδα Ε.Ε., 056/54, της 5.3.2005, και την Ανακοίνωση 
της Ευρωπαϊκής Επιτροπής «σχετικά με τους περιορι¬ 
σμούς που συνδέονται άμεσα με τις συγκεντρώσεις και 
είναι απαραίτητοι για την πραγματοποίησή τους). 

Σύμφωνα με το άρθρο 16 της από 28.3.2006 Σύμβασης 
των μερών: (1) Ο Πωλητής δεσμεύεται να μην κατασκευά¬ 
ζει, παράγει, διανέμει ή πωλεί οποιοδήποτε προϊόν λευκού 
γάλακτος εβαπορέ στην Ελλάδα και την Κύπρο για δύο 
έτη από την Ολοκλήρωση της συμφωνίας, εκτός από: 
«ί) το υφιστάμενο λευκό γάλα εβαπορέ που κυκλοφορεί 
με το σήμα «ΝσείΙθ ίοοάεση/ίσθε» και αποτελεί προϊόν 
της επαγγελματικής αγοράς, υπό τον όρον ότι δεν θα 
διανέμεται ή καθ’ οιονδήποτε τρόπο δεν θα διατίθεται 


στην αγορά λιανικής πώλησης, εκτός των καταστημάτων 
«σαείι & σειτγ» και ϋ) προϊόντα λευκού γάλακτος εβαπορέ 
με το σήμα ΩΑΒΝΑΤΙΟΝ για την επικράτεια της Κύπρου 
υπό τον όρον ότι θα παράγονται από τον Αγοραστή στο 
εργοστάσιο στο Πλατύ». Σημειώνεται ότι η δέσμευση αυτή 
δεν περιορίζει τη δυνατότητα του πωλητή να δραστηρι¬ 
οποιείται στην κατασκευή, παραγωγή, διανομή ή πώληση 
άλλων, διάφορων του λευκού εβαπορέ, τύπων γάλακτος. 
(2) «Επίσης, ο Πωλητής αναλαμβάνει... ότι κάθε μέλος του 
Ομίλου ΝσείΙθ, κατά τη διάρκεια Απαγόρευσης [δύο έτη],... 
δεν θα: (α) εργάζεται, ή καθ’ οιονδήποτε άλλον τρόπο 
ασχολείται, εμπλέκεται ή έχει συμφέρον υπό οιονδήποτε 
ιδιότητα (είτε έναντι αμοιβής είτε όχι) να παρέχει οιαν- 
δήποτε τεχνική, εμπορική ή επαγγελματική συμβουλή σε, 
ή καθ’ οιονδήποτε άλλον τρόπο βοηθά στη διεξαγωγή 
επιχειρηματικής δραστηριότητας που έχει αναληφθεί ή 
πρόκειται να αναληφθεί για οιονδήποτε Απαγορευμένη 
Δραστηριότητα σε οιονδήποτε Απαγορευμένη Περιοχή 
που ανταγωνίζεται τον Αγοραστή, τις συνδεδεμένες με 
αυτόν εταιρείες ή οιοδήποτε μέλος του Ομίλου Δέλτα ή 
(β) σχετικά με οιονδήποτε Απαγορευμένη Δραστηριότητα, 
προσελκύσει ή αναζητήσει πελατεία, αποδέχεται εντολές 
από ή καθ’ οιονδήποτε άλλον τρόπο συναλλάσσεται με 
τρίτους, επιχειρήσεις, εταιρείες ή έτερους οργανισμούς 
που... υπήρξαν πελάτες οιουδήποτε μέλους του Πωλητή 
καθ’ οιονδήποτε χρονική στιγμή τα τελευταία τρία (3) 
χρόνια που προηγούνται της Ολοκλήρωσης... ή διαπραγ¬ 
ματεύονταν τη διεξαγωγή επιχειρηματικής δραστηριό¬ 
τητας κατά την Ημερομηνία Ολοκλήρωσης]. (3) Τα μέρη 
δέχθηκαν ότι αυτές «οι περιοριστικές δεσμεύσεις... είναι 
εύλογες και αναγκαίες για την προστασία της αξίας του 
μεταβιβαζόμενου Κλάδου Παραγωγής Γάλακτος και ότι 
οι εν λόγω δεσμεύσεις δεν θα επιδράσουν σοβαρά επί 
αυτού». 

Η Επιτροπή Ανταγωνισμού- Τμήμα Α' κρίνει ότι οι ανω¬ 
τέρω όροι είναι άμεσα συνδεόμενοι με το αντικείμενο της 
συγκέντρωσης και αναγκαίοι για την πραγματοποίηση 
της. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Η Επιτροπή Ανταγωνισμού - Τμήμα Α' επιτρέπει την από 
4.4.2006 γνωστοποιηθείσα, σύμφωνα με το άρθρο 4β ν. 
703/1977, όπως ισχύει, απόκτηση από την εταιρεία ΔΕΛΤΑ 
ΣΥΜΜΕΤΟΧΩΝ Α.Ε και τη θυγατρική της, ΕΥΡΩΤΡΟΦΕΣ 
ΕΛΛΑΣ ΑΒΕΕ, του βιομηχανικού Κλάδου Παραγωγής Γά- 
λακτος της εταιρείας ΝΕδΤΙΕ ΕΛΛΑΣ Α.Ε. στο Πλατύ 
Ημαθίας και του σήματος «ΒΛΑΧΑΣ» της εταιρίας 80ΩΙΕ- 
ΤΕ ϋΕδ ΡΒΟϋυΐΤΒ ΝΕδΤΙΕ δΑ, καθώς δεν αναμένεται να 
περιορίσει σημαντικά τον ανταγωνισμό στις επί μέρους 
σχετικές αγορές τις οποίες αφορά. 

Η απόφαση εκδόθηκε την 23η Ιουνίου 2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Προεδρεύων Η Γραμματέας 

ΑΡΙΣΤΟΜ. ΚΟΜΙΣΟΠΟΥΛΟΣ ΑΙΚΑΤ. ΤΡΙΒΕΛΗ 

